google/wiki40b huggingface dataset:
Friluftsmuseet i Detmold

Friluftsmuseet i Detmold (Westfälische Freilichtmuseum Detmold) ligger i byen Detmold in delstaten Nordrhein-Westfalen. Folkemuseet for Westfalen, kunne vært norsk navn. Det er et av Europas mest vellykkede friluftsmuseer med et areal på over 90 ha, og mer enn 100 historiske bygninger, det største i sitt slag i Tyskland. 
Museet i Detmold er et forholdvis nytt friluftsmuseum, og man forsto fra starten av at det var viktig å sikre store nok arealer til å lage et troverdig kulturlandskap mellom husene. En spesialitet for museet i Detmold er at de har lagt vekt på å fortelle historien om hvordan det historiske kulturlandskapet har endret seg. Også gamle dyreraser og gamle kulturplanter vises fram på museet. Lokale raser som lippegås og sennerhest er husdyrraser som museet deltar i bevaringen av. 
Det ble vedtatt å opprette museet i 1960. Seks år seinere begynte arbeidet med å flytte og gjenreise bygninger, gårder og hele landsbyer. 
I 1973 sto gården Lippische Meierhof ferdig med seks bygninger, tre år seinere gården fra Westmünsterländer. Seinere er to hele landsbyer kommet til, og man har kommet stadig nærmere vår tid i presentasjon av miljøene. Landsbyene fra Paderborn og Sauerland har landsbygater, mange bygninger og store områder med åker og eng. 
Fra 1990 har museet hatt mer enn 250 000 besøkende hvert år.
Hipgnosis

Hipgnosis var en britisk grafisk designer-gruppe som spesialiserte seg på kreative platecovere for kjente band som for eksempel Pink Floyd, Genesis, Led Zeppelin, 10CC og The Alan Parsons Project. Hipgnosis besto hovedsakelig av Storm Thorgerson, Aubrey Powell og senere Peter Christopherson. Hipgnosis avsluttet virksomheten i 1983, men Thorgerson arbeidet frem til han døde i 2013 med å lage platecovere i samme stilen.
Hipgnosis' stil var hovedsakelig abstrakte og absurde fotografier av ordinære personer og gjenstander i en ekstraordinær setting. Eksempler er blant annet Pink Floyds Meddle der et nærbilde skal forestille lydbølger som går inn i et øre, og Wish You Were Here, der to dresskledde personer håndhilser mens den ene av dem står i flammer.
Norsk Narkotikapolitiforening

Norsk Narkotikapolitiforening (NNPF) ble stiftet i 1991. Foreningen er en ideell organisasjon som drives på frivillig basis og har ca 3500 medlemmer fra  blant annet Politi- og lensmannsetaten, Kriminalomsorgen, Tolletaten, Påtalemyndigheten og Forsvaret. Foreningen er ikke en del av Politiets fellesforbund.

Virksomhet

NNPFs informasjonsmagasin, Motgift, utkommer fire ganger i året.  NNPF arrangerer hvert år en utdanningskonferanse for sine medlemmer og flere lokale fagdager. 
NNPF mener at når politiet unnlater å gripe inn mot narkoligaer, øker omfanget av annen kriminalitet. Narkotikapolitiforeningen tror arbeidet med politireformen har bidratt til et fall i antallet anmeldte narkotikaforbrytelser.
Jan Erik Bresil, leder i NNPFs lokallag i Oslo, støtter endring fra straff til helsehjelp for tunge narkomane. Bresil mener narkotikaforbud bør opprettholdes norsk narkotikapolitikk. Foreldre vet for lite om narkotika, mener NNPF og driver informasjonsarbeid rett mot foreldre.
Foreningen er bekymret for at flere unge bruker dopingmidler i jakten på gode prestasjoner og den perfekte kropp.
Ole Røgeberg, seniorforsker ved Frischsenteret, har kritisert Jan Erik Bresil fra NNPF for å basere seg på «gal og utdatert kunnskap blandet med korttenkt politikk» samt «mistro til sine meningsmotstandere» i cannabisdebatten. Arild Knutsen i Foreningen for human narkotikapolitikk mener at NNPF har fremstilt konsekvensene av cannabislegalisering i Colorado feilaktig.

«Bry deg»

Foreningen har flere lokallag der hovedaktiviteten er det forebyggende prosjektet «Bry deg» som har som mål å forhindre at barn og unge begynner med narkotika.
Morelia

Morelia er hovedstaden i delstaten Michoacán i Mexico, nordvest for hovedstaden Mexico by. Innbyggertallet var 608 049 i 2005 (Segundo Conteo de Población y Vivienda). Metro, 735 624. Universidad Michoacana de San Nicolás de Hidalgo, grunnlagt i 1551, er et av Amerikas eldste universiteter (for eksempel eldre enn USAs eldste barneskole). Byen ligger i over 1 921 meters høyde, og nyter et behagelig klima.

Historie

Morelia ble grunnlagt i 1541 av conquistadoren Antonio de Mendoza under navnet Valladolid, hans fødeby i Spania. Som sentrum i det rike og vakre Michoacán ble byen et viktig sentrum i Ny-Spania, det spanske riket i Mexico, med byggingen av utallige kirker, klostre, en stor katedral og en viktig akvedukt. I 1783 ble den meksikanske frihetshelten Jose Maria Morelos y Pavón født i Valladolid. Etter Mexicos selvstendighet ble derfor byen oppkalt etter ham, og fikk navnet Morelia.

Bylandskap i Morelia

Morelia er en av de vakreste av Mexicos mange kolonibyer, og 150 kvartaler av sentrum, som tilsvarer byens totale utbredelse i kolonitiden, er oppført på UNESCOs liste over verdensarven. Nesten alle husene og kirkene er oppført i en spesiell rød sandstein. Katedralen i Morelia er oppført i meksikansk barokkstil, og har et rikt interiør, og det finnes også en rekke andre kirker. Mest spesiell er muligens Santuario de Guadalupe, med et fargestrålende interiør i folkelig rokokkostil. Akvedukten fra kolonitiden preger mye av byen. En storslagen akvedukt ble også bygd i kolonitiden for å sikre vannforsyningen til byen.
Byens sentrum er zócalo, stortorget, omgitt av katedralen og av de mange palassene fra kolonitiden, samt søylerekker med elegante kafeer. Den krysses av hovedgata Avenida Madero.
Søstrene Boleyn

Handling

To søstre av adelig slekt, Anne (Natalie Portman og Mary Boleyn (Scarlett Johansson) faller begge for kong Henry (Eric Bana), og ender med å konkurrere om hans gunst. Det hele utvikler seg til å bli en historie fylt med intriger og bedrag.
Kerochariesthes

Utseende

Middelsstore, kraftige, brunlige trebukker. Antennene er omtrent så lange som kroppen, noe kraftige. Pronotum er bredere enn langt, med en avrundet knøl midt på hver sidekant. Dekkvingene er nesten jevnbrede.

Levevis

Som de fleste andre trebukker borer larvene i ved.

Utbredelse

Slekten er utbredt i den sørlige delen av Den arabiske halvøya og Øst-Afrika.
Eastlake kullkraftverk

Eastlake kullkraftverk er et kullkraftverk ved Eriesjøen i Lake County, delstaten Ohio i det østlig-sentrale USA. Det har en installert produksjonskapasitet på 1257 MW, fordelt på 5 blokker / turbiner. Operatør er FirstEnergy Corp.
Anlegget ble bygget ut i årene 1953–1972. Brenselkilden er bitumenøst kull. Utslippene av CO2 i 2007 var totalt 6,355 mill tonn.
Eurovision Choir of the Year 2017

Arena

14. februar 2017, ble det bekreftet at den første konkurransen ville bli avholdt i Arena Riga, som ligger i Latvias hovedstad Riga. Arenaen blir først og fremst brukt til ishockey, basketball og konserter. Arena Riga har et maksimalt tilskuerkapasitet på 14 500 og ble ferdigstilt i 2006. Det ble bygget for å bli brukt som en av arenaene for Ishockey-VM 2006, den andre var Skonto Arena. Arena Riga har vært hjemmebanen til den KHL-klubben Dinamo Riga siden 2008. I løpet av årene, har Arena Riga også arrangert konserter for mange kjente artister fra hele verden. Arena Riga var også arena for gruppe D under Eurobasket 2015.

Format

Konkurrerende land som er medlemmer av Den europeiske kringkastingsunion (EBU) er kvalifisert til å delta i Eurovision Choir of the Year. Ni land deltok i den første konkurransen. Hver av de konkurrerende landene var representert av et profesjonelt kor, og hvert kor utførte et korstykke som maksimalt kunne være seks minutter lange. Hvert stykke kunne omfatte et enkelt eller flere musikalske verk av en valgfri sjanger, men måtte inneholde nasjonale eller regionale elementer fra de deltakende landene. Billetter til konkurransen ble lagt ut for salg 15. mars 2017. Vinnerkoret (Slovenia) mottok tittelen som Eurovision Choir of the Year 2017 og premiepenger fra bystyret i Riga.

Programledere

27 februar 2017 ble den Grammy-vinnende komponisten og dirigenten Eric Whitacre og programleder i LTV Eva Johansone presentert som programledere for den første konkurransen, som fant sted 22. juli 2017, i Riga, Latvia.
McCarran internasjonale lufthavn

Til Skandinavia

Norwegian Air Shuttle startet opp rute til Stockholm 31. oktober 2015 og til København 10. november 2015, og starter rute til Oslo 1. november 2016.
Prosopopeia (tidsskrift)

Prosopopeia er navnet på et litterært tidsskrift som blir utgitt og redigert av mastergradsstudenter tilknyttet Institutt for lingvistiske, litterære og estetiske studier ved Universitetet i Bergen. Tidsskriftet ble startet i 1993 og kommer ut med fire nummer i året. Tidsskriftet blir gitt ut med støtte fra Norsk kulturråd og Studentsamskipnaden i Bergens kulturstyre.
Målsettingen for tidsskriftet er å skape debatt i de akademiske og intellektuelle miljøene. Prosopopeia tar imot tverrfaglige bidrag, anmeldelser, intervjuer, artikler, essays, debattinnlegg og skjønnlitterære bidrag. Bidragsyterne spenner fra nye studenter til mer erfarne kritikere, akademikere og skjønnlitterære forfattere. Tidsskriftet tar imot bidrag på alle skandinaviske språk og engelsk. Prosopopeia selges i Bergen, Oslo, Moss og København, eller via bestilling og abonnementer.
Tidligere redaksjonsmedlemmer og/eller bidragsytere fra tidsskriftets oppstart frem til i dag inkluderer Nils-Øyvind Haagensen, Christine Hamm, Henning Hagerup, Øyunn Viken, Arild Linneberg, Anne Helene Guddal og mange flere.
Moyes Islands

Moyes Islands er en gruppe småøyer som ligger vest i Watt Bay, 4,6 km sørøst for Cape-Pigeon Rocks. De ble oppdaget av Australasian Antarctic Expedition (1911-14) under Douglas Mawson, som navngav dem etter Morton H. Moyes som var meteorolog i ekspedisjonen.
Stensjö by

Stensjö by er en kulturhistorisk verdifull landsby som ligger rundt ei mil nord for Oskarshamn i Kalmar län, Sverige.
Vitterhetsakademien eier stedet og ser til at den brukes i gammel stil. Det gamle kulturlandskapet rundt landsbyen fra 1700- og 1800-tallet er godt bevart. Klyngen av rødmalte hus ligger i et lyst og åpent landskap, med svingete, smale grusveier og lange gjerder. På beitemarkene finnes kyr, sauer og griser. Tre turløyper snor seg rundt landsbyen. Stedet ble brukt som innspillingsted for utendørsscener til Emil i Lönneberga.
Pseudergolini

Utseende

Middelsstore (vingespenn 50 – 70 mm), kraftig bygde sommerfugler med brede, ikke flikete vinger. Grunnfargen er mørkebrun (Amnosia), brunoransje (Pseudergolis) eller mørkt blålig (Dichorragia, Stibochiona). Amnosia decora har et hvitt eller lyseblått skråbånd på forvingene, Pseudergolis har flere tynne, mørke, bølgete tverrlinjer mens de to andre slektene har spredte, lyseblå eller -grønne flekker. Antennene er tynne og rundt halvparten så lange som forvingene. Noen har øyeflekker på bakvingenes underside.
Silogaffel

En silogaffel er en videreutvikling av høygaffelen. Den kjennetegnes med et relativt kort skaft med tverrmontert håndtak på enden, som på en spade. Selve gaffelen har tre tinder som er tettere plassert enn på høygaffelen. Dette kommer av at den er beregnet på silo i stedet for det lettere og løsere høyet.
Lars Lien (sax)

Forskning- og kunstnerisk utviklingsarbeid (FoU)

Lars Lien er godt kjent som utøvende musiker,  både som solist og kammermusiker.
Lien har også jobbet med å finne tilbake til sounden i instrumentet slik den var da Adolph Sax skapte saxofonen for rundt 150 år siden. 
Lars Lien står i spissen for Buescher Scandinavia.

Undervisningspris

I 2016 mottok Lars Lien Det kunstfaglige fakultetets undervisningspris for sitt fremragende arbeid for å bedre undervisningskvalitet og læringsmiljøet ved fakultetet.
Prisen var en anerkjennelse av hans store innsats, glødende engasjement og genuine interesse for studentenes faglige utvikling og for hans arbeid med å høyne kvaliteten  i faget kammermusikk.
Anand (distrikt)

Demografi

Ved folketellingen i 2011 var det 2 090 276 innbyggere i distriktet, mot 1 856 872 i 2001. Den urbane befolkningen utgjør 30,32 % av befolkningen.
Barn i alderen 0 til 6 år utgjorde 11,66 % i 2011 mot 13,75 % i 2001. Antallet jenter i den alderen per tusen gutter er 877 i 2011 mot 849 i 2001.
Zhengde-keiseren

Bakgrunn

Han ble født  Zhu Houzhao 朱厚照, og var Hongzhi-keiserens eldste sønn. Han ble kronprins i 1492.

Keiser

Zhengde-keiseren var kjent for sin utsvevende livsstil og for sin uvilje til å lytte til sine ministre. Noen større interesse for statsanliggender hadde han ikke. Han utnevnte åtte evnukker til høye stillinger i hoffet, de ble kjent som «de åtte tigrene» (八虎). De drev også opp utgiftene,  og tok for seg av statskassen til egne prosjekter. De sikret seg til slike formåk omkring 36 million pund gull og sølv. Under dette styringsvakuumet tillot han at til å begynne med at sjefsevnukken Liu Jin som fra 1506 overtok det meste av styre og stell, – inntil han ble anklaget for opprørsplaner og henrettet i 1510.
Zhengde-keiseren var ute på mange lange reiser der han ofte besøkte bordeller. Han oppførte også et palass, Leopardhuset (豹房), utenfor Den forbudte by der han blant annet trente tigere og leoparder, og dessuten traff kvinner. I det store og hele kan hans regjeringstid betraktes som ustabil og urolig med mange bondeopprør og kriser. Zhengde-keiseren var buddhist og oppførte mange buddistiske monumenter.
Han risikerte sitt eget liv ved personlig å anføre felttog mot mongolene i 1512 og 1519. i 1517 utkjempet han et fremgangsrikt militært slag mot mongolene som ble kjent under navnet «den store seieren ved Yingzhou». Sommeren 1519 gikk keiserens onkel (farbror), Prinsen av Ning, opprør i Nanchang i Jiangxi. Keiseren begav seg sørover med sine militære styrker for å slå ned opprøret, men da keiseren ankom var opprøret allerede nedkjempet av lokale styrker. Keiseren ble skuffet fordi han ikke selv hadde stanset opprøret, og slapp derfor prinsen fri, for å senere la de keiserlige styrkene fange ham igjen.
Keiser Zhengde døde bare 30 år gammel i april 1521 i Den forbudte by etter en lengre tids sykdom (han hadde spyttet blod allerede da han ble intronisert). Han var således både syk og dessuten beruset da han falt ut av båten under en båttur nær byen høsten 1520. Da druknet han nesten. Dette og sykdommer som han hadde pådratt seh fra vannet fra Den store kanal førte til hans død i ung alder noen måneder etter båtulykken.  
Han ble begravet i graven Kangling, som er en del av Minggravene nord for Beijing. Hans frue keiserinnen Xiaojingyi ble senere begravet i samme grav. Keiseren fikk tempelnavnet Wuzong (武宗), og den posthume tittel Keiser Yi (毅皇帝).
Selv hadde han ingen barn som hadde overlevd barndommen, og heller ingen designert kronprins; det ble hans nevø Prins Xian av Xing (兴献王)  som overtok keisertronen, som regjerte som Jiajing-keiseren.
Holoaerenica

Utseende

Middelsstore, lange og tynne, lyst brunlige trebukker, dekkvingene strødd med små, svarte prikker. Pronotum er sylindrisk uten pigger på sidene, dekkvingene parallellsidige, lange og slanke.

Utbredelse

Slekten er vidt utbredt i Mellom- og Sør-Amerika.
Études-Tableaux

Études-tableaux («studie-bilder») er navnet på to utgivelser med pianoetyder (med opusnumre 33 og 39), komponert av Sergej Rakhmaninov. Første sett ble komponert i 1911 og består av 8 etyder. Andre sett ble komponert årene 1916–1917 og består av 9. Études-tableaux regnes for å være blant det teknisk mest krevende av Rakhmaninovs musikk for solopiano.
Stadsporten

Arkiv og bysymbol

I 1740 ble Stadsporten oppgradert med vollgrav, palisader, vindebro og bestykning. Byggets nåværende form fikk det i forbindelse med at kjøpmann og Stadshauptmann Lauritz Holte Nicolaysen i 1792 satte bygget i stand. Byggets øvre etasje ble på dette tidspunktet ominnredet til arkiv for Bergens by og stift(senere Bergen byarkiv). Funksjonen som arkiv hadde bygget helt fram til 1971. Det var ikke noe velegnet sted. Fra 1856 tok Bergensposten til orde for rivning av Stadsporten: «Den eneste Nytte, den gjør, er at den tjener til Opbevaringssted for Byens gamle Archiv.» Avisen påpekte at bygget ikke var egnet som arkiv, og det var heller ikke Hagerupsgårdens kjeller, som var tenkt som et alternativ. Bergensposten fortalte at en privatmann hadde tilbudt seg å reise et egnet arkivbygg for egen regning, mot å få rive Stadsporten i etterkant, men dette ble det ikke noe av. I 1869 tok Bergensposten igjen opp problemet med at Bergen manglet egnede lokaler til arkivene sine, og beskrev forholdene i Stadsporten for «de ærverdige Folianter og Dokumenter, som selvfølgelig mugne og skimle af pure Ærgrelse» – de var «en død og utilgjængelig Skat» i et «Terra Incognita, lige ubekjendt som Nordpolen.»
Bibliotekar Albert Mohr Wiesener skrev i en avisartikkel fra 1908 om forholdene: «I det samme, man aabner den tunge Yderdør, slaar en ram Lugt af raadent Allehaande en imøde(...)Tommetykt Lag af Støv og Skid indbyder ikke til berøring, endmindre til Studium(...)Saa er det Rotterne.» Dette førte til at Wiesener ble satt til å bringe arkivet i orden, hvilket han gjorde i løpet av 1909. Men først da også universitetsbibliotekar Knut Espelid i anledning byjubiléet i 1970 skrev en artikkel om de sørgelige tilstandene, ble omsider de siste arkivsakene fjernet fra Stadsporten året etter. 
Stadsporten ble et lokalt forbilde for mange av arkitektene som tegnet i «bergensstil». Einar Oscar Schous byportmotiv på Nedre Fløibanestasjon fra 1918 er et slikt eksempel. Stadsporten er også blitt brukt for å illustrere Norges urbane historie: I 1900 bygget Norsk Folkemuseum i sin kulturhistoriske utstilling en kopi av Stadsporten som inngang til den byhistoriske avdelingen. Stadsporten ble fredet som kulturminne i 1927.
Bygningen er i dag blitt et populært symbol for Bergen. Stadsporten inngår som det sentralt plasserte midtpunktet i avisen Bergens Tidendes logo.

Trafikkavvikling

Sørgående biltrafikk passerte gjennom hvelvingen, mens lastebiler og trikk kjørte rundt, på Stadsportens østside. På vestsiden passerte fotgjengerne. Men da trikken ble nedlagt på slutten av 1957, fikk trolleybussen (linje 2) plass på vestsiden, noe som medførte at fortauet ble lagt på en hylle utover Assistentkirkegården, der blant andre Ole Bull ligger gravlagt.
Heavily Indebted Poor Countries

Heavily Indebted Poor Countries (HIPC) er en gruppe med 40 minst utviklede land med stor fattigdom og mye u-landsgjeld som har krav på spesiell assistanse fra Det internasjonale pengefondet (IMF) og Verdensbanken.

Finansiering

IMF har beregnet at kostnadene ved gjeldsslette til de 40 landene som i dag er kvalifisert gjennom HIPC-initiativet vil være om lag $75 milliarder. Av disse midlene vil om lag 45 % stamme fra IMF og andre multilaterale institusjoner, mens resten vil bli dekket av bilaterale kreditorer. Hovedandelen av IMFs midler stammer fra institusjonens gullsalg i 1999. Disse midlene vil riktignok ikke være tilstrekkelig, blant annet som en følge av at Somalia, Sudan og en del andre land kvalifiserte seg for HIPC-initiativet etter 2006.

Resultater

HIPC-initiativet har gitt $75 milliarder dollar i gjeldsslette til landene som har kvalifisert for initiativet. Store deler av de frigjorte midlene har gått til fattigdomsreduserende tiltak. Blant annet brukte landene i HIPC-initiativet i gjennomsnitt litt mer på gjeldsbetjening enn på helse og utdanning tilsammen før de deltok i initiativet. Etter å ha gjennomført initiativet brukes i gjennomsnitt 5 ganger mer på helse og utdanning enn på gjeldsbetjening i disse landene. Allikevel er mange av landene fortsatt sårbare for svingninger i verdensøkonomien. Blant annet som en følge av finanskrisen står en del av landene som har gjennomført initiativet i fare for å opparbeide nye gjeldsproblemer.
Sentralhjemmet Floen

Sentralhjemmet Floen, eller Pleieheimen Floen, var en gjennomgangsanstalt for privat forpleiede sinnslidende. Hjemmet lå på øya Floen i Manger på Radøy, og åpnet i 1922. Institusjonen ble nedlagt i 1986.

Historie

I 1919 kjøpte Bergen kommune eiendommen (g.nr. 42/b.nr. 1) for kr. 50.000 kr. En bygning med plass til 10 pasienter ble oppført, ytterligere utvidelser ble foretatt gjentatte ganger. Hjemmet drev et eget gårdsbruk, og tilstrebet således en viss grad av selvforsyning. Likevel var institusjonen et underskuddsforetagende. 
Det kunne være problematisk å skaffe pleiere til pasienter som ikke fikk eller trengte plass ved sinnssykeasylene. For å avhjelpe plassmangelen og for å føre en mer effektiv kontroll med privat forpleining, ble det opprettet slike sentralstasjoner som Floen. Stasjonen var ment å skulle være en mønsteranstalt til eksempel for de private forpleierne. Derfor måtte stasjonen ligge i distriktet hvor de fleste forpleierne holdt til. Hjemmets bestyrerinne skulle foreta regelmessige inspeksjoner hos forpleierne.
Reservelegen ved Neevengården sykehus var også bestyrer ved Floen, og i 1930 ble Floen lagt direkte under Neevengåden sin administrasjon. 
En del pasienter ble overflyttet til Dr. Martens sykehus i 1960-årene. Fra 1972 var institusjonen fylkeskommunal, og i 1986 ble den nedlagt. Pasientene overførtes til Radøy somatiske/psykiatriske sjukeheim. I dag huser bygningene Floen kollektivet. 
Bergen Byarkiv oppbevarer deler av arkivet etter Sentralhjemmet Floen. Her belyses også Floens virksomhet, siden den lå under Neevengårdens administrasjon fra 1930. I tillegg er arkivet etter Dr. Martens sykehus relevant i og med at en del pasienter ble overflyttet dit i 1960-årene.
Yoga-vasistha

Yoga-vasistha (sanskrit: योग-वासिष्ठ) er en hinduistisk tekst, skrevet en gang etter 900-tallet. Teksten skildrer en samtale mellom fyrst Rama og vismannen Vasistha.
Samtalen er lagt til en fase i Ramas liv som foregår før hendelsene som skildres i Ramayana. «I denne teksten brukes fortellingen om guden Rama som en ramme for å fremme ideene til det religiøse tankesystemet Advaita vedanta», som er «et hinduistisk tekstfortolkningssystem som gir en ikke-dualistisk fortolkning av upanishadene. Advaita vedanta sier at det bare er én virkelighet, brahman, og at den er identisk med selvet, som i India ofte er forstått som innholdstom bevissthet».
Teksten er en viktig tekst innenfor yogatradisjonene, selv om dens monistiske verdensbilde adskiller seg markant fra det dualistiske verdensbildet i Yogasutra. Dette skyldes at yogaøvelser og meditasjon etterhvert ble en så sentral aktivitet innen hinduismen at den kom til å berøre flere svært ulike tradisjoner og skoler. Yoga-vasistha inneholder både veiledning i yoga-utøvelse, og fortellinger om kjente yogier.